232 किमी पाइपलाइन से 59 गांव के 70 हजार लोगों को मिलेगा पानी
हरिद्वार में गंगा की तरह महेश्वर में होगी नर्मदा की काकड़ा आरती
नमामि देवी नर्मदा यात्रा के तहत मुख्यमंत्री शिवराजसिंह चौहान शनिवार को महेश्वर पहुंचेंगेे। यहां जल निगम मर्यादित भोपाल द्वारा 69.99 करोड़ रुपए से तैयार की गई बागोद नांदिया पिपलिया ग्रामीण समूह जलप्रदाय योजना का लोकार्पण करेंगे।
महेश्वर व बड़वाह के 59 गांवों के 70 हजार से ज्यादा लोगों को नर्मदा का पानी मिलेगा। 13 हजार से ज्यादा नल कनेक्शन लगाए जा चुके है। योजना का ट्रायल भी हो चुका है। इन गांवों तक पानी पहुंचाने के लिए 232 किमी ड्रिस्टीब्यूशन पाइपलाइन बिछाई गई है। धारेश्वर मंदिर के पास इंटकवेल बनाया है, जिसकी क्षमता 9.6 मिलियन लीटर प्रतिदिन (एमएलडी) है। यहां से पाइपलाइनों से पानी 59 गांव के घर-घर पहुंचेगा। बंजारी में एक आधुनिक जलशोधन यंत्र बनाया है, जो रोजाना 7.7 एमएलडी पानी का शुद्धिकरण करेगा। 26 गांवों में पानी की टंकी बनाई गई है। जल निगम इंदौर के रेसिडेंट इंजीनियर संतज्ञानेश्वर मिश्रा ने बताया योजना का ट्रायल सफल रहा है। अधिकांश गांव में पानी पहुंच रहा है। लोकार्पण के बाद ये पूरी तरह संचालन में आ जाएगी।
अहिल्याघाट पर आरती होगी। यहां फव्वारे शुरू हो गए हैं।
6 किमी पाइपलाइन से बंजारी पहुंचा पानी
योजना की शुरुआत 28 अगस्त 2014 में हुई थी। निगम ने धारेश्वर में इंटेकवेल तैयार किया है। यहां से 6 किमी दूर बंजारी में ट्रीटमेंट प्लांट तैयार किया गया है। मिश्रा के मुताबिक धारेश्वर से ट्रीटमेंट प्लांट तक पानी लाने के लिए 6 किमी पाइपलाइन बिछाई गई है। यहां एलम, क्लोरिंग, ब्लीचिंग आदि तकनीक से पानी का शुद्धिकरण होगा। इसके बाद तीन झोन बागोद, नांदिया, पिपलिया में विभिन्न लाइनों के जरिये पानी वितरण होगा।
बंजारी में बना वाटर ट्रीटमेंट प्लांट।
यहां बनाई टंकियां
किठूद, बंजारी, अमलाथा, दुधापुरा, रतनपुर, बेलसर, सेमरला, अगरवाड़ा, खोड़ी, नाया, जूजाखेड़ी, पीपलझर बुजुर्ग, बेरफड़, जेठवाय, बरलाय, भामपुरा, माचलपुर, पलसूद, पिपल्या बुजुर्ग, पिपल्या खुर्द, सेजगांव में टंकी बनाई है।
2035 तक पानी देने की है तैयारी
साल आबादी कनेक्शन
2017 68858 13336
2025 79709 15974
2035 94900 18900
(स्त्रोत-जल निगम से)
hin_Deva bho_Deva hin_Deva hin_Deva awa_Deva hin_Deva hin_Deva kas_Deva hin_Deva awa_Deva hin_Deva bho_Deva unk unk unk hin_Deva